पाएं अपने शहर की ताज़ा ख़बरें और फ्री ई-पेपरडाउनलोड करें
सोमवार को जिले में कोरोना के 750 नए संक्रमित मिले, जबकि 20 कोरोना रोगियों ने दम तोड़ दिया। जिले में अब एक्टिव केस 11038 हाे गए हैं, जिनमें से 1023 मरीज सरकारी और प्राइवेट डेडिकेटेड काेविड हाॅस्पिटल और 85 मरीज डेडिकेटेड काेविड हैल्थ सेंटराें में भर्ती हैं, 647 मरीज ऑक्सीजन सपाेर्ट और 57 वेंटीलेटर पर भर्ती हैं, जबकि 120 आईसीयू, 284 आइसाेलेशन बैड पर भर्ती हैं। जिले में 9930 मरीज हाेम आइसाेलेशन में रहकर काेराेना से जंग लड़ रहे हैं।
सोमवार को अलवर शहर में एक दिन में सर्वाधिक 421 काेराेना संक्रमित मिले हैं, जबकि बहराेड़ में 69, काेटकासिम में 57, शाहजहांपुर में 54, किशनगढ़बास में 27, मालाखेड़ा में 28, रामगढ़ में 27, भिवाड़ी में 26, लक्ष्मणगढ़ में 11, मुंडावर में 8, राजगढ़ व तिजारा में 6-6, बानसूर, रैणी व खेड़ली में 3-3 और थानागाजी में एक पाॅजिटिव मिला है। काेराेना की दूसरी लहर में अब तक जिले में 18415 संक्रमित मिले हैं, जबकि अलवर शहर में मरीजाें का आंकड़ा बढ़कर 6116 हाे गया है। मृतकों की सूची पेज|11 पर
रेमडेसिविर : रोज 300 इंजेक्शन चाहिए, मिले 100 से 150
रेमडेसिविर इंजेक्शन की कमी ने मरीजाें के परिजनाें की चिंता बढ़ा दी है। जिले में सरकारी और प्राइवेट अस्पतालाें को प्रतिदिन 300 इंजेक्शन चाहिए, लेकिन जयपुर से 100-150 से ज्यादा नहीं मिल रहे हैं। एक दिन पहले 1 हजार इंजेक्शन की डिमांड पर मात्र 240 इंजेक्शन मिले थे।
इसलिए कम हो रहे संक्रमित : जिले में कम सैंपलिंग के कारण कोरोना संक्रमितों का ग्राफ गिरने लगा है। सरकारी अस्पतालाें में सैंपल लेने के लिए वीटीएम की कमी आ गई है और प्राइवेट में सैंपल के लिए वीटीएम देना बंद कर दिया गया है। अलवर के सैटेलाइट अस्पताल काला कुआं में वीटीएम की कमी के कारण साेमवार काे 50 लाेगाें के ही सैंपल लिए गए, जबकि लाइन में लगे करीब 60 से 70 लाेगाें काे बिना सैंपल दिए लाैटना पड़ा। यही स्थिति पूरे जिले में है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva zho_Hant eng_Latn